Margt Smátt kynnir um þessar mundir spennandi nýjung inn á jólagjafamarkaðinn , þar sem Pósturinn sér um að taka á móti sendingum og dreifa til viðskiptavina . Við hittum Árna Esra Einarsson , markaðsstjóra Margt Smátt og báðum hann um að segja okkur frá þessari nýjung . Segðu okkur aðeins frá Margt Smátt og hvað þið gerið ? Margt smátt er leiðandi fyrirtæki á íslenskum markaði í sölu á auglýsinga - og gjafavörum . Margt smátt býður upp á fjölbreyttar lausnir sem koma þínum skilaboðum til viðskiptavina á framfæri á eftirtektarverðan hátt . Fyrirtækið var stofnað 1988 og hjá því starfa 27 starfsmenn sem sinna öllu frá framleiðslu ( prentun og merkingu ) og yfir í sölu - og markaðsmál . Fyrirtækið starfar fyrst og fremst á fyrirtækjamarkaði en eftir að vefverslun fyrirtækisins opnaði er sífellt algengara að einstaklingar panti sérmerktar vörur , t.d. fyrir árshátíðir vinahópa . Hvað geturðu sagt mér um jólagjafirnar sem þið bjóðið fyrirtækjum ? Við höfum alla tíð selt fyrirtækjum jólagjafir fyrir starfsmenn . Hér áður fyrr var algengt að fyrirtæki gæfu t.d. merktar töskur eða peysur þar sem allir starfsmenn fengu sömu jólagjöf . Það er ákveðinn hausverkur fyrir mannauðsdeildir fyrirtækisins að finna gjöf sem hentar öllu starfsfólki . Ekki síst þegar starfsmannahópurinn er á breiðum aldri og með ólíkar þarfir og smekk . Við þekkjum þessa þróun vel . Mörg fyrirtæki hafa prófað að gefa matarkörfur sem getur reynst snúið þar sem fólk er með ólíkt mataræði og t.d. passar kjöt - og ostakarfa ekki þeim sem eru vegan . Tilgangurinn er alltaf að gleðja og þakka starfsfólki fyrir vel unnin störf á árinu og best er að finna gjöf sem hittir í mark fyrir sem flesta og að fólk losni við að þurfa að skila eða fái eitthvað sem ekki passar því . Við fundum þessa gjafakortalausn á sýningu í janúar og okkur leist strax mjög vel á , einmitt til þess að svara þörf á markaði . Þetta er nýjung á íslenskum markaði og móttökurnar hafa verið frábærar . Hvað er nýtt við þessa vöru ? Gjafakortin eru þannig uppbyggð að fyrirtæki velja gjafakort þar sem starfsmenn velja sjálfir úr gjöfum af sérstakri heimasíðu . Alls er úr 700 gæðavörum að velja og hægt að velja fjögur misverðmæt gjafa - og jólakort . Á bak við hvert kort sem gefið er má velja úr hundrað mismunandi gjafir í nokkrum vöruflokkum til að setja í jólapakkana sem Pósturinn sér svo um að koma til skila . Margt smátt getur jafnvel sérhannað gjafakort og jólakort með vörumerki og jólakveðju frá fyrirtækinu . Sum fyrirtæki nýta tækifærið og setja myndir úr starfseminni inn í kortið með jólakveðju frá fyrirtækinu . Við erum með sérhannað vefviðmót , þar sem búið er að stilla saman vörumerki og kveðju frá fyrirtækinu og varan sem sést á síðunni er alltaf til á lager . Upphæðin kemur ekki fram á jólakortinu heldur birtast aðeins þær vörur sem starfsmaðurinn hefur úr að velja . Hugsunin er sú að gjafakort frá Margt Smátt sé ávísun á verðmæti en sá sem þiggur gjöfina getur einnig valið um að upphæðin renni til góðgerðarmála , allt í gegnum heimasíðuna . Ég finn að þetta er að svara þörf á markaði , bæði létta á mannauðsdeildum í tengslum við jólagjafir og einnig að auka líkurnar á að starfsmaðurinn fái gjöf sem hentar honum . Við finnum sérstaka ánægju hjá fyrirtækjum sem eru með starfsemi út á landi . Fyrirtækið kaupir og afhendir gjafakortin og við sjáum um rest . Starfsmaðurinn fær jólakortið , velur sér það sem viðkomandi vill og Pósturinn sér um að koma gjöfinni í réttar hendur . Þú velur þér þína gjöf í rauninni sjálf ( ur ) og allt eru þetta veglegar og fallegar gjafir . Hvað varð til þess að þið völduð Póstinn sem samstarfsaðila ? Við höfum unnið með Póstinum lengi og sérstaklega núna þegar við notum eigin vefverslun . Viðskiptavinir okkar óska ýmist eftir því að fá sent heim til sín eða í sitt fyrirtæki og það er einfaldast að vera með allt hjá Póstinum . Þetta er einfaldlega þægilegt ferli og „ nobrainer “ fyrir okkur . Það kom ekkert annað til greina . Reynslan er góð en við spurðumst einnig fyrir á markaðinum og fengum ráð og meðmæli frá öðrum stórum netverslunum . Hvað skiptir ykkur mestu máli í samstarfinu ? Þjónustustigið fyrst og fremst . Fyrirtækjaþjónustan kemur til okkar tvisvar á dag sækir til okkar . Þetta gengur hratt og vel fyrir sig og yfirleitt er verið að afhenda vöruna til heim að dyrum til okkar viðskiptavina næsta dag . Hraði og þjónusta skiptir okkur miklu máli . Við höfum unnið að þessari nýju vöru sleitulaust síðan í janúar og aðlaga að okkar viðskiptavinum . Það skiptir líka miklu máli að ég þarf ekki að vera með lagerinn sjálfur hér . Við erum við sýningarrými en lagerinn sjálfur er í Svíþjóð . Varan stoppar því ekki hér hjá mér , heldur er afgreidd beint frá lager erlendis til viðskiptavina . Svona fyrirkomulag sparar okkur mikinn tíma og vinnu , varan þarf ekki að koma til okkar , heldur er henni pakkað , hún merkt og svo send beint til viðtakanda ; ekkert auka stopp hér í húsi . Þetta er hraðvirkt og virkar vel . Það er mjög mismunandi , allt frá sængurverasettum yfir í mjög vandaða potta og sett til að bera fram mat . Við sjáum að fólk er oft að velja sér vörur sem það kaupir kannski ekki vanalega handa sjálfu sér , en langar í . Það má líka nefna það að eitthvað sem hefur t.d. 5000 þús. króna verðmiða fyrir fyrirtækið , er vara sem myndi kosta um 10.000 kr. í búð . Við viljum að starfsmaðurinn upplifi vöruna sem rausnarlega . Hvernig sérðu fyrir þér framhaldið ? Þetta á bara eftir að verða algengara eins og við sjáum erlendis frá . Við munum halda áfram að þróa og bæta við þessa vöru og hugsanlega munum við sjá spennandi nýjungar sem tengjast upplifun bætast í vöruúrvalið . Við erum búin að leggja mikla vinnu í þessa nýjung á markaði og erum mjög stolt af því að geta boðið viðskiptavinum okkar þessa lausn . Margt Smátt notar safnsendingar frá Póstinum Pósturinn býður viðskiptavinum í innflutningi einfalda og þægilega leið til að koma vörum beint til neytenda . Netverslanir sem selja vörur beint að utan til viðskiptavina geta sparað sér mikinn kostnað og fyrirhöfn með að láta safna sendingum saman og tolla inn til landsins sem eina . Ferlið er ákaflega einfalt , söluaðilar láta birgja safna pöntunum saman og senda sem safnsendingu beint í vöruhús Póstsins . Pósturinn tekur á móti sendingunni , tollar , skiptir henni upp og sendir svo daginn eftir . Með þessu sparar söluaðilinn sér tíma og fyrirhöfn að þurfa að taka á móti sendingum , merkja og senda hverjum og einum auk þess ætti ferlið að ganga hraðar fyrir sig . Þessi þjónusta gefur viðskiptavinum ný og spennandi tækifæri til að selja vörur beint að utan og hafa fjölmargir viðskiptavinir eins og netverslanir nýtt sér þessa þjónustu Póstsins í dag með góðum árangri . Það eina sem þarf að tryggja er að sendingarnar sem búið er að safna saman séu merktar og tilbúnar til vinnslu .